ઈરાનના રાષ્ટ્રપતિ હસન રૂહાનીનું આ નિવેદન એવે વખતે આવ્યું છે જ્યારે અમેરિકાએ સાઉદી અરેબિયા અને સંયુકત આરબ અમિરાતમાં પોતાની લશ્કરી ટુકડીઓ મોકલવાનો નિર્ણય કર્યો છે. 

હસન રૂહાનીએ કહ્યું કે 'વિદેશી તાકાતો કાયમ દુઃખ અને દર્દ જ લઈને આવી છે. આ વિદેશી શક્તિઓનો ઉપયોગ હથિયારોની સ્પર્ધા ન થવી જોઈએ. ' 

કેટલાક દિવસો અગાઉ સાઉદી અરેબિયાની સૌથી મોટી તેલ કંપની અરામકો પર ડ્રોન હુમલો થયો હતો અને એ પછી ખાડીમાં તણાવ વધ્યો છે. 

અમેરિકા અને સાઉદી અરેબિયા આ હુમલા માટે ઈરાનને જવાબદાર ઠેરવે છે. જોકે, ઈરાન આવા કોઈ હુમલામાં હાથ હોવાનો ઇન્કાર કરે છે. 

ઈરાન સંયુક્ત રાષ્ટ્રમાં શાંતિ પ્રસ્તાવ રજૂ કરશે

ઈરાન-ઈરાક યુદ્ધની યાદમાં પરેડ

ઈરાનના રાષ્ટ્રપતિ 1980થી 1988 સુધી ચાલેલા ઈરાન-ઈરાક યુદ્ધની વર્ષગાંઠ નિમિત્તે ભાષણ આપી રહ્યા હતા. 

તેમણે ભાષણમાં કહ્યું કે 'વિદેશી તાકાતો આપણા લોકો વિસ્તારમાં મુશ્કેલી અને અસુરક્ષા પેદા કરી શકે છે. '

એમણે અન્ય દેશની સેનાઓની તહેનાતીને 'આપદા' ગણાવી તેમને ખાડી દેશોથી દૂર રહેવાની સલાહ આપી. 

એમણે કહ્યું 'જો આટલી જ ફિકર હોય તો તેમણે અમારા વિસ્તારને હથિયારોની સ્પર્ધામાં ન જોતરવો જોઈએ. તમે ... બીજા 4000 અક્ષરો માટે લેખ ચાલુ રાખો:
અમારા વિસ્તારો અને દેશોથી જેટલા દૂર રહેશો એટલા અમે વધારે સુરક્ષિત રહીશું. ' 

હસન રૂહાનીએ એમ પણ કહ્યું કે તેઓ સંયુક્ત રાષ્ટ્રની આગામી સામાન્ય સભામાં ખાડી દેશો માટે નવો શાંતિ પ્રસ્તાવ રજૂ કરશે.

જોકે, એમણે શાંતિ પ્રસ્તાવની વધારે વિગતો ન આપી પરંતુ એવું ચોક્કસ કહ્યું કે અન્ય દેશોના સહયોગથી સ્ટ્રેટ ઑફ હોર્મુજમાં શાંતિ સ્થાપી શકાય છે.

હસન રૂહાનીએ એમ પણ કહ્યું કે જે જૂની ભૂલો એમના પડોશી દેશોએ કરી છે એમાંથી શીખ લેવા માટે ઈરાન તૈયાર છે.

એમણે કહ્યું કે 'આ સંવેદનશીલ અને બેહદ મહત્ત્વપૂર્ણ ઐતિહાસિક પળે હું મારા પડોશી દેશો સાથે દોસ્તીનો હાથ લંબાવવાની પહેલ કરું છું. ' 

આ સાથે યમનમાં હાજર હૂતી વિદ્રોહીઓએ પણ શાંતિની અપીલ કરી છે. એમણે કહ્યું કે જો સાઉદી અરેબિયાના શાહી પરિવાર એમના સહયોગીઓ પર હુમલા બંધ કરી દે તો તેઓ પણ તમામ પ્રકારાના હુમલાઓ રોકી દેશે.

ઉલ્લેખનીય છે કે સાઉદીની તેલ કંપની અરામકો પર હુમલાની જવાબદારી હૂતી વિદ્રોહીઓએ સ્વીકારી હતી.

યમનમાં હાજર અમેરિકાના વિશેષ દૂત માર્ટિન ગ્રિફિથે એક નિવેદન આપીને કહ્યું હતું કે આ એક ખાસ મોકો છે જ્યારે તેઓ આગળ વધીને યમનમાં હિંસા, સૈન્ય વૃદ્ધિ અને બેજવાબદાર નિવેદનો ઓછા કરી શકે છે. 

અમેરિકાએ શું કહ્યું હતું?

ઈરાન અને અમેરિકા વચ્ચેનો તણાવ સતત વધી રહ્યો છે. સાઉદી અરેબિયાની તેલ કંપની અરામકો પર થયેલા હુમલા પછી અમેરિકાએ લશ્કરી ટુકડીઓ મોકલવાની જાહેરાત કરી છે.

આની સામે ઈરાન પણ નમતું જોખવા તૈયાર નથી. ઈરાને કહ્યું કે જે પણ દેશ એમની સરહદ પર હુમલો કરશે એને તેઓ તબાહ કરી દેશે. 

અમેરિકાએ રક્ષણાત્મક ભૂમિકા તરીકે સાઉદી અરેબિયામાં લશ્કરી ટુકડીઓ મોકલવાની જાહેરાત કરી હતી. 

ડિફેન્સ સેક્રેટરી માર્ક ઍસ્પરે પત્રકારોને કહ્યું કે સાઉદી અરેબિયાએ અને યુનાઇટેડ આરબ અમિરાતે અમેરિકાને લશ્કરી સહાય માટે કહ્યું છે. અમેરિકાની લશ્કરી મદદ હવાઈ અને મિસાઇલ ડિફેન્સ પર ધ્યાન આપશે અને તેનાથી બેઉ દેશો વચ્ચે હથિયારોના આદાનપ્રદાનને ગતિ મળશે. 

જૉઇન્ટ ચીફ ઑફ સ્ટાફે આને એક નાનું પગલું ગણાવ્યું છે. એમણે કહ્યું કે સૈનિકોની સંખ્યા હજારોમાં નહીં હોય. 

જોકે, કેવા સૈનિકો ત્યાં મોકલવામાં આવશે અને કેટલી ટુકડીઓ મોકલાશે એની કોઈ જાણકારી એમણે ન આપી. 

ન્યૂયૉર્ક ટાઇમ્સમાં પ્રકાશિત એક અહેવાલમાં રક્ષામંત્રીને શું અમેરિકા ઈરાન પર હુમલો કરવાની યોજના ઘડી રહ્યું છે એવો સવાલ પૂછવામાં આવ્યો હતો. જોકે, તેમણે કહ્યું કે અમે હજી એ સ્થિતિ પર નથી...